
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 24ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  373/2014

ΠΕΡ.: Αναβολή του ορισμού μελών και εκλογής Προέδρου - Αντιπροέδρου στο Δ.Σ του Ν.Π.Δ.Δ με την επωνυμία «Πολιτιστικό και Αθλητικό Κέντρο Δήμου Πύργου 
    Στον Πύργο, σήμερα στις 26 του μηνός Νοεμβρίου, του έτους 2014, ημέρα Τετάρτη και ώρα 18.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 49922/21-11-2014 έγγραφη πρόσκληση του Προέδρου του κ. Δημητρίου Μεσσαλά, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις των άρθρων 65 και  67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Γαβριήλ Λιατσή, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 32 και ονομαστικά οι κ.κ:

	              ΠΑΡΟΝΤΕΣ
	              ΑΠΟΝΤΕΣ

	1.Μεσσαλάς Δημήτριος 

(Πρόεδρος Δημοτικού Συμβουλίου)
	1.Παναγόπουλος Βασίλειος, ο οποίος

δεν προσήλθε αν και νόμιμα κλήθηκε

	2. Ανδριόλας Γεώργιος
	

	3. Δημόπουλος Φώτιος
	

	4. Σκαρτσιάρης Ανδρέας
	

	5. Αγγελακοπούλου Ανδριάνα
	

	6. Γεωργόπουλος Σωτήριος
	

	7. Κόλβερη Ιωάννα
	

	8. Αθανασόπουλος Παντελεήμων
	

	9. Βλαχαντώνης Νικόλαος
	

	10. Λιατσής Δημήτριος
	

	11. Μπέλτσος Διονύσιος
	

	12. Γεράνιος Κων/νος 
	

	13. Ζουμπάκης Αυγερινός
	

	14. Τσίμπρης Νικόλαος
	

	15. Λουμιώτης Νικόλαος
	

	16. Γκατζόπουλος Αθανάσιος
	

	17. Εξαρχόπουλος Παναγιώτης
	

	18. Σεϊντής Βασίλειος
	

	19. Κανελλόπουλος Θεόδωρος
	

	20. Ασημακόπουλος Αναστάσιος
	

	21. Αντωνακόπουλος Παναγιώτης

(Επικεφαλής της παράταξης «Ανα.Σ.Α»)
	

	22. Βαρελάς Ιωάννης 
	

	23. Καράμπελας Αντώνιος (Επικεφαλής της 

παράταξης «Πύργος – Έργο Πολιτών»)
	

	24. Παναγόπουλος Ιωάννης
	

	25. Δημουλιάς Λεωνίδας
	

	26. Αργυρόπουλος Ιωάννης του Γεωργίου
(Επικεφαλής της παράταξης 

«Όραμα Δημιουργίας») 
	

	27. Αργυρόπουλος Ιωάννης του Παναγιώτη

(Γραμματέας Δημοτικού Συμβουλίου)
	

	28. Κόρδας Θεόδωρος
	

	29. Καλάκου Θεοδώρα 

(Επικεφαλής της παράταξης

 «Ανοιχτή Συμπολιτεία Ριζοσπαστική Κίνηση

Πολιτών»
	

	30.Αθανάσουλας Χρήστος
	

	31. Μιχαλακόπουλος Χαράλαμπος 

(Επικεφαλής της παράταξης «Αναγένεσις στο

Δήμο Πύργου»)
	

	32. Γιάνναρος Χρήστος 

(Επικεφαλής της παράταξης 

«Λαϊκή Συσπείρωση Δήμου Πύργου)
	


  
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                                                       
----------------------------------

 
Στη συνέχεια ο Πρόεδρος έθεσε υπόψη του Δημοτικού Συμβουλίου το 21ο (προτάχθηκε και συζητήθηκε 9ο) θέμα της ημερήσιας διάταξης με τίτλο: Λήψη απόφασης: Α. Ορισμού μελών στο Δ.Σ του Ν.Π.Δ.Δ με την επωνυμία «Πολιτιστικό και Αθλητικό Κέντρο Δήμου Πύργου και

Β. Εκλογή Προέδρου - Αντιπροέδρου» και εξέθεσε τα εξής:

[Κύριοι συνάδελφοι, το συγκεκριμένο νομικό πρόσωπο συστάθηκε το 2011 σύμφωνα με τον Καλλικράτη και προήλθε από συγχωνεύσεις των πρώην νομικών προσώπων του δήμου. Ένας από τους βασικούς όρους  της συστατικής του πράξης ήταν η τακτική επιχορήγηση από το δήμο, που ανέρχεται στο ποσό των 800.000€  και το οποίο θα έπρεπε να μπαίνει ως τακτική επιχορήγηση για τα επόμενα πέντε έτη. Αντιλαμβάνεστε βέβαια ότι  πρόκειται για μια πλασματική ουσιαστικά εγγραφή.  Το 2014 το ποσό με το οποίο το Νομικό Πρόσωπο επιχορηγήθηκε από το Δήμο ανέρχονταν σε 80.000€, που  ουσιαστικά αρκεί μόνο για την μισθοδοσία του προσωπικού. 
Εν συνεχεία ψηφίστηκε  από το Διοικητικό του Συμβούλιο ο προϋπολογισμός του 2014,  ο οποίος  εγκρίθηκε με την υπ’ αριθμόν 58/2014 απόφαση του Δημοτικού Συμβουλίου, με την οποία παρουσιάστηκε και ψηφίστηκε ένας ισοσκελισμένος προϋπολογισμός. Τα έσοδα – έξοδα είναι κοντά στο ένα εκατομμύριο. 
Απ’ ό,τι  πληροφορήθηκα σήμερα το πρωί, υπάρχουν έξοδα στην παρούσα φάση τα οποία ανέρχονται στο ποσό των 260.000€.  Με  ένα ποσό 97.000€ να είναι μόνο η ΔΕΗ.

Επίσης ένα μεγάλο ζήτημα που έχει προκύψει, που αφορά το ΝΠΔΔ είναι μια αμετάκλητη δικαστική απόφαση με την οποία είχε επιδικασθεί ένα μεγάλο χρηματικό ποσό σε βάρος του ΝΠΔΔ. Εν συνεχεία υπήρχε μια διαδικασία συμβιβασμού από τη διοίκηση του ΝΠΔΔ και του ενάγοντος και συντάχθηκε ένα ιδιωτικό συμφωνητικό σύμφωνα με το οποίο θα έπρεπε να τηρηθεί ο όρος της καταβολής ενός συγκεκριμένου ποσού, άλλως θα επανερχόμαστε στην αμετάκλητη πλέον απόφαση. 
Δυστυχώς κάποιες δόσεις του ιδιωτικού συμφωνητικού δεν καταβλήθηκαν και πλέον η οικογένεια του ανήλικου τότε νεαρού και πλέον μπορεί να διεκδικήσει όλο το χρηματικό ποσό το οποίο αν υπολογίσουμε και του τόκους από το χρόνο που έχει γίνει το αδίκημα, είναι ένα εξωφρενικά μεγάλο ποσό.
Ως εκ τούτου λοιπόν και επειδή υπάρχουν τεράστια ζητήματα κατά πόσο μπορεί ουσιαστικά λόγω των οικονομικών οφειλών και της οικονομικής του κατάστασης το Νομικό Πρόσωπο με την σημερινή του μορφή να λειτουργήσει και να μπορέσει ν’ αποδώσει στις αρμοδιότητες τις οποίες έχει, επειδή υπάρχει ακόμα και η δυνατότητα  που θα δούμε, μέχρι και της κατάργησης του Νομικού Προσώπου, του οποίου ουσιαστικά πλέον οι αρμοδιότητές του θα μπορούν ν’ ασκούνται από τον ίδιο το δήμο, προτείνεται η αναβολή του θέματος.
Επίσης μπορούμε όπως προβλέπεται και στον κανονισμό του Δημοτικού Συμβουλίου, να συστήσουμε επιτροπές αντίστοιχα, είτε αθλητισμού, είτε πολιτισμού 
Εν συνεχεία ο Δήμαρχος τοποθετούμενος επί του θέματος ανέφερε: «Το Νομικό Πρόσωπο έχει έναν πλασματικό προϋπολογισμό και δεν έχει αυτή την οικονομική δυνατότητα να προσλάβει  ούτε δικηγόρο, οπότε θα είναι και εκτεθειμένο νομικά, έστω και αν  έχει δίκιο. Τα 800.000€ που προβλέπει η συστατική πράξη του Νομικού Προσώπου να καταβάλει ο δήμος κάθε χρόνο, δεν υπάρχουν και επιπλέον επειδή έχουμε μπει σε μια διαδικασία επιτήρησης έχει έρθει ένα έγγραφο που αναφέρει ότι πρέπει να μη δίνουμε τίποτα έως ελάχιστα στα Νομικά Πρόσωπα που έχουν σχέση με το δήμο. Επίσης το Ν.Π έχει μηδενικά έσοδα.
 Πρέπει λοιπόν να συσταθεί μια Διαπαραταξιακή Επιτροπή η οποία να ασχοληθεί με τα οικονομικά αυτού του Νομικού Προσώπου και επιπλέον να αποφανθεί τελικά και να παρουσιάσει στο Δημοτικό Συμβούλιο, αν πρέπει να συνεχίσει, αν πρέπει να γίνει αυτό που λέει ο Πρόεδρος και αν είναι νομικά εφικτό να το χωρίσουμε σε πολιτισμό και αθλητισμό.

Κατόπιν των ανωτέρω ο Πρόεδρος κάλεσε τους Δημοτικούς Συμβούλους ν’ αποφασίσουν επί της πρότασης για την αναβολή του θέματος.
Το Δημοτικό Συμβούλιο Πύργου,
Λαμβάνοντας υπόψη την πρόταση του Προέδρου, μετά από διαλογική συζήτηση,
ομόφωνα α π ο φ α σ ί ζ ε ι
την αναβολή του ορισμού μελών και Προέδρου - Αντιπροέδρου του Διοικητικού Συμβουλίου του Ν.Π.Δ.Δ με την επωνυμία: «Πολιτιστικό και Αθλητικό Κέντρο Δήμου Πύργου 
· Οι Δημοτικοί Σύμβουλοι κ.κ: Φ. Δημόπουλος, Δ. Λιατσής, Π. Αθανασόπουλος, Β. Σεϊντής, Π. Αντωνακόπουλος, Ιωάννης Βαρελάς κατά τη συζήτηση και έγκριση του θέματος απουσίαζαν από τη συνεδρίαση.

Η παρούσα απόφαση έλαβε αύξοντα αριθμό 373/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                                ΤΑ ΜΕΛΗ                   Ο ΓΡΑΜΜΑΤΕΑΣ
Ακριβές Απόσπασμα

Εκ των πρακτικών του Δ.Σ.

Πύργος  24 – 12 – 2014

Ο ΠΡΟΕΔΡΟΣ ΤΟΥ Δ.Σ.
ΔΗΜΗΤΡΙΟΣ ΜΕΣΣΑΛΑΣ

